**«Үздік жыл оқушысы-2017» байқауы**

Мақсаты: жыл қорытындысы бойынша әр сыныптардан белсенді, лидерлік қабілеті мен қоса білім де жетістіктері бар озық ойлы білім жүйрігін оқушыларды анықтау; шығармашылық қабілеттерін дамыту; ұжымның намысын қорғай білетін және еңбексүйгіш, өз мүмкіндігін дұрыс пайдалана алатын зерделі тұлғаны азаматтарды тәрбиелеу;   
Көрнекілік: 1Плакаттар: "Өнерлі бала - сүйкімді", "Өнерлі өрге жүзер", "Білімді мыңды жығар".  
2. Залдың іші шарлар мен гүлдермен безендірілген  
3. Әділқазылар бағалайтын көрсеткіш сандар  
4. компьютер  
**Жүргізуші:** - Қайырлы күн, құрметті ұстаздар, оқушылар және көрермендер! «Үздік жыл оқушысы-2017» сайысына қатысушы жас қырандар!  
«Асыл тастан, өнер жастан» деп дана халқымыз айтқандай бүгінгі дәстүрлі «Жыл оқушысы-2017» сайысына қатысатын оқушылар өз білімдерімен ой ұшқырлығын сараптау мақсатымен білім сайысына түспекші.

**Жүргізуші:**

Ғылымның сырын ұғына

Шығыңдар білім шыңына,

Ұқыптылық пен зеректік

Жеткізер сіздердей өренді,

Жеңістің мынау шыңына- деп бүгінгі  «Ең үздік жыл оқушысы-2017» деп аталатын білім сайысына қош келдіңіздер! Өзбілімдерін паш етіп,  бақ сынасар сайыскерлерімізді қол соғып, қошеметтеп ортаға шақырайық.

Ортаға сайыскерлерімізді шақырайық!  
Музыка ойналып, ортаға оқушылар шығады.  
**Жүргізуші:** Жиналған ылғи дарындар,

Жүректе от, көздерінде жалын бар.

Білімді топты халайық,

Қол соғып қарсы алайық.

**Жүргізуші:**  Сайыскер сіздерге сәттілік тілейміз.

Сайыс кезеңдерімен таныс болыңыздар!

І. Өзін - өзі таныстыру - 5мин  
(презентация түрінде, өлең жолдарымен т. с. с.)

ІІ. «Жүзден жүйрік, мыңнан тұлпар» интеллектуалдық блиц - сұрақтар

**Мен ұнататын пән»** 6 пән бойынша қойылған сұрақтарға жауап береді.

ІІІ. «Көкпар»- 3 мин  
«Біз Қазақстанның жарқын болашағымыз» өз ойларын ортаға салу және   
портфолиосын ұсыну қажет.

**IV«Полиглот»** тіл өнер сайысы /үш тілде білімін және тапқырлығын тексеру/

**V.«Мен, дарындымын»** бөлімінде қатысушылар өз дарындылығын әртүрлі жанрлар арқылы көрсету

**VI. Менің хоббиым \ сүйікті ісін, шеберлігін көрсету\**  
**Жүргізуші:**  Әділдікпен бұл сайысты байқайтын,  
Туралықтан ешқашан да қайтпайтын,

Сайыста бақ сыналар, бап сыналар,

Бас жүлдені өнерлі тапқыр алар.

Кім өнерлі , кім тапқыр –шешу қиын.

Қазылар алқасы болмаса нық сын алар – дегендей кез-келген сайыс бағалануы тиіс. Осының ара жігін ажырататын қазылар алқасы бар.

Сайысымызды бастамас бұрын әділқазылар алқасымен таныс болыңыздар.

Музыка. Әділқазылар мүшелерін таныстыру.  
---------------------------

**Жүргізуші:** Ал, енді білім сайысының бөлімдерімен таныстырып өтейік:

І. Өзін - өзі таныстыру - 5мин  
(презентация түрінде, өлең жолдарымен т. с. с.)

Армысыз, айналайын дана халқым,

Сақтаған ұлтымыздың берік салтын.

Тіл ұшына оралар кездескенде,

«Сәлем-сөздің анасы» деген нақыл.

Сәлемдесу парызы әрбір жастың

Өнерлерін паш етер өнегелі,

Сәт те келіп қалғандай танысатын-дей отырып,  өздерін таныстыру үшін сайыскерлерімізге сөз береміз.

**Жүргізуші**: 1-тур бойынша сайыскерлеріміздің білімдерінің қорытындысы шығарылғанша, музыкалық үзіліс.

**ЖҮРГІЗУШІ:** Көңілін халқыңның таптың бүгін,

Елес қой мынау бізге өткен, кеткен.

Бір-бірлеп сұрақ қойып бақ сынайық

Байқайық оқшулардың тапқырлығын.-дей келе  
ІІ. «Жүзден жүйрік, мыңнан тұлпар» интеллектуалдық блиц - сұрақтар

**Мен ұнататын пән»** 6 пән бойынша қойылған сұрақтарға жауап береді. Мұнда сайыскерлер  өз таңдаулары бойынша бастауыш, орта-жоғарғы буынға сай пәндерінен сауат ашу, әдебиеттік оқу, дүние тану, орыс тілі, ағылшын тілі, математика, физика, қазақ тілі,тарих, география, биология,  химия пәндерінің ұяшықтарын ашып, өз білімдерін көрсетеді. Сұрақтар күрделілігіне байланысты 10,20,30, 40,50 ұпайлық. Дұрыс жауап берген ойыншы келесі ұяшықты  аша алады. Сайысушыларға ескертетініміз, осы турдан кейін ұпайы аз 2 оқушымен қоштасамыз. Олай болса, іске сәт дей отырып, сайысымызды жалғастырамыз.

Блиц-турнир» бөлімі ашық түрде, экранға шығарылған сұрақтар арқылы ұйымдастырылды, қатысушылар білімді екенін дәлелдеу қажет.

**Жүргізуші**: 2-тур бойынша сайыскерлеріміздің білімдерінің қорытындысы шығарылғанша, музыкалық үзіліс.

----------------------------------

**Жүргізуші:** Бәйгеге түсіп жарыспай  
Жүйріктің бағы жанар ма  
Бұл бәйге ойдың бәйгесі  
Кім жүйрік ойға, сол алда–дей келе, келесі бөлімге көшейік.

ІІІ. «Көкпар»- 3 мин  
«Біз Қазақстанның жарқын болашағымыз» өз ойларын ортаға салу.  
Сайыскерлер «Портфолио» дайындау қажет.  
(оқушының жетістіктері, «Менің отбасым», «Мені қызықтыратын әлем», «Менің бос уақытым

**Жүргізуші**: 3-тур бойынша сайыскерлеріміздің білімдерінің қорытындысы шығарылғанша, музыкалық үзіліс.

----------------------------------------------------

**Жүргізуші:** Көрермен жиналған бұл тамашаға,

Тым-тырыс қарап отыру жараса ма?

Туыс, досқа, сыныптас, танысқа емес,

Соқ қолыңды білімді жас талапқа дей келе, келесі бөлімге көшейік.

**IV:** **«Полиглот»** тіл өнер сайысы /үш тілде білімін тексеру/

Үйіме сәулеленіп түссе жарық

Кетеді әлгі моншақ бәрі қашып.  **/ жұлдыз- звезда- star/**

1. Қыс жатады, жаз тұрады

Жоқ болса да қол-аяқ қаз тұрады. **/ қар-снег- snow/**

1. Жол үстінде қу қазық,

Мергеншіге жол азық. **/ қоян-заяц-rabbit/**

1. Қанатым бар ұшпаймын,

Қол астында қыстаймын. / **балық-рыба-fish/**

1. Алыстан қарасам аппақ

Татып қарасам тәтті-ақ. **/қант-сахар-shugar/**

1. Көкпеңбек еді көктемде,

Қызарады күзге жеткенде. **/ алма-яблока-applle/**

1. Білімнен мол сый-асы,

Балғындардың ұясы. **/ мектеп-школа-scoll/**

1. Өзі айлакер, өзі бір қу

Жүрген жері айқай да шу**. /түлкі-лиса-fox/**

9..Жалғыз бағыт білері,

Бұрғаныңа көнбейді.

Жол көрсетіп береді6

Бірақ өзі көрмейді**.     ( компас,compass [кампәс])**

10.Туыстарын шетінен,

Өбеді де бетінен.

Бала-шаға ұсағын,

Бауырына қысады.   **( магнит, magnet [магнет])**

11.Көкке қараған, жұлдыз санаған.

**(телескоп, telescope [телискоуп])**

12.Тар шеңберді айналып,

Тұр құдықта байланып.

Қаға берер таңдайды,

Әдетінен танбайды   ( сағат,часы, clok [клок])

**Жүргізуші**: 3-тур бойынша сайыскерлеріміздің білімдерінің қорытындысы шығарылғанша, музыкалық үзіліс.

Ұлылардың ізін басар  
Бізде жоқ па талапкерлер?  
Біреуінің арқалап жүрген қоғамдық жүгі бар  
Біреуінің күмбірлеген күйі бар  
Енді біреуінің қатты істейтін миы бар, - демекші бүгінгі сайыскерлеріміздің **IV.«Мен, дарындымын» бөлімінде қатысушылар өз дарындылығын әртүрлі жанрлар арқылы көрсету**

**Жүргізуші:** 4-тур бойынша сайыскерлеріміздің білімдерінің қорытындысы шығарылғанша, музыкалық үзіліс.

Ән шашу.----------------------  
**Жүргізуші:** Қазылар орнықтырар әділдікті  
Кімдердің жауаптары кәміл шықты  
Білім мен тапқырлықтың жарысында  
Жеңіске жетер дейміз нағыз мықты,

Сайыскерлеріміздің еңбегін бағалау үшін сөз әділқазыларға беріледі. **Жүргізуші**: Сөз кезегі мектеп директорына беріледі.  
«Жыл оқушысы-2017» жеңімпазын құттықтау, марапаттау.

Сайыскерлерге мақтау қағазымен, жеңімпазға төс лентасы тағылады.  
Жүргізуші: - Құрметті оқушылар! Мектептегі «Жыл оқушысы-2017» сайысы өз мәресіне жетті.

 Білім деген биік шың,

Бақытқа сені жеткізер.

Білім деген ақылшың

Қиындықтан өткізер! –

**Жүргізуші:**  Жеңімпазымызды шын жүректен құттықтай отырып, сайысқа белсене қатысқан оқушыларымызға рахмет айтамыз.